Diari Oficial de la Generalitat Valenciana


Sumari del DOGV 5598, del 13-09-2007 (2007/11398)

Informació pública de l'alternativa tècnica del sector 1 del concert previ del pla general d'Albocàsser.
--------------------------------------------------------------------------------------------------------

### Dades del document

Número de DOGV
:   5598

Data del DOGV
:   13-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11428


Data del document
:   12-09-2007

Organisme emissor
:   Perdigana San Pau, SL

Tipus de document
:   Informació Pública

Descriptors 

:   * Albocàsser
    * pla d'urbanisme

Informació pública de l'alternativa tècnica del sector 1 del concert previ del pla general d'Albocàsser. [2007/11308]  
La mercantil Perdigana San Pau, SL, amb CIF G40833661 i domicili a l'avinguda Rei En Jaume, número 69, entresòl, en relació amb el concurs convocat per l'Ajuntament d'Albocàsser per a l'adjudicació d'un programa per al desenvolupament d'una actuació integrada en l'àmbit del sector número 1 del concert previ del pla general d'Albocàsser, aprovat el passat dia 8 de març de 2007 pel Ple de l'Ajuntament, per mitjà de la publicació d'anunci en el Diari Oficial de la Unió Europea, en data 15 de juny de 2007 (data d'enviament, 13 de juny de 2007), i de conformitat amb els articles 133 i 134 de la Llei 16/2005, de 30 de desembre, Urbanística Valenciana, ha formulat la proposta de programa d'actuació integrada, dins del termini de tres mesos a què es referix l'article 133.3 de la precitada llei.  
L'alternativa tècnica del programa que se sotmet a informació pública està integrada per la memòria de l'alternativa tècnica, el pla parcial modificatiu de la classificació del sòl, el document de justificació de la integració territorial, l'estudi d'impacte ambiental, l'estudi de paisatge i el projecte d'urbanització.  
Els documents esmentats han quedat protocol·litzats a la notària de Paula Breva Calatayud, sítia a Albocàsser, carrer Major, número 20, baix, per mitjà de diligència a l'acta notarial autoritzada el dia 11 de setembre de 2007, i una còpia d'estos s'ha presentat a l'Ajuntament d'Albocàsser.  
D'acord amb el que establix l'article 134 de la Llei 16/2005, de 30 de desembre, Urbanística Valenciana, així com el que disposen els articles 293 i 562 del Reglament d'Ordenació i Gestió Territorial i Urbanística, se sotmet a informació pública la dita alternativa tècnica pel termini d'un mes, i es fa constar que qualsevol persona podrà consultar la documentació a l'Ajuntament, en horari d'oficina, i en la notària esmentada de dilluns a divendres de 10.00 a 13.00 hores i, si és el cas, es podran formular al·legacions en relació amb esta presentant-se tant en la notària com a l'Ajuntament d'Albocàsser. Així mateix, durant el període d'informació pública es posa a disposició dels interessats, un membre de l'equip redactor dels documents per a aclariment de dubtes, prèvia concertació de cita a través de la indicada notària.  
El termini previst d'adjudicació del programa per l'Ajuntament és de dos mesos a comptar de l'obertura de proposicions juridicoeconòmiques. L'article 319.2 del Reglament d'Ordenació i Gestió Territorial i Urbanística establix, en cas d'absència de resolució expressa per l'Ajuntament, la declaració de desert del concurs.  
De conformitat amb els articles 132 i 134.4 de la Llei 16/2005, de 30 de desembre, Urbanística Valenciana, i el 292 i 293 del Reglament d'Ordenació i Gestió Territorial i Urbanística, s'ha remés avís d'inici del procediment al domicili fiscal de tots els que consten en el cadastre com a titulars de drets afectats per l'actuació.  
Albocàsser, 12 de setembre de 2007.- El representant mercantil de Perdigana San Pau, SL: Francisco Timor Guillem.